text: 
  " Det hjælper ikke noget at tro på, at Danmark kan opføre sig som 
  et lille fornærmet barn i de kommende forhandlinger og tro, at de 
  andre lande fuldt ud vil acceptere vores krav, " sagde han. Han 
  mente samtidig, at det nationale kompromis er gået for langt med at 
  tilgodese nej-sigernes interesser, og at han fuldt havde opbakning fra 
  vælgerne i sit bagland til at påpege dette.
  
  Tove Nielsen sagde, at hun havde diskuteret spørgsmålet om sin 
  holdning til resolutionen med Venstres formand, udenrigsminister Uffe 
  Ellemann-Jensen, men hun ville ikke afsløre, hvad han havde sagt: " 
  Det hører til partilivets privatliv, " mente hun. Ingen genforhandling
  
  I resolutionen fra EF-Parlamentet slås det fast, at der ikke kan 
  blive tale om nogen genforhandling af Maastricht-aftalen, at de danske 
  særkrav strider mod ånden i unions-aftalen, og at der ikke kan blive 
  tale om noget EF " a la carte "  -  d.v.s. at de enkelte EF-lande 
  ikke blot kan vælge de dele af EF-samarbejdet, som de synes om.
  
  
  
  